open-index/open-wikipedia-markdown huggingface dataset:
Äänislinnan Teatteri

**Äänislinnan Teatteri** oli yksi kuudesta Suomen miehittämässä Itä-Karjalassa sekä Karjalankannaksella jatkosodan aikana toimineesta niin sanotusta sotateatterista. Se perustettiin Petroskoin kaupunkiin keväällä 1942. Teatteri otti käyttöönsä venäläisen teatterin toimitilat pyörönäyttämöineen ja ajanmukaisine pukusuojineen. 

Äänislinnan Teatterin ensimmäinen näytelmä oli *[[Tapahtui kaukana]]* 25. huhtikuuta 1942. Teatteri teki runsaasti vierailuja, muun muassa Karhumäelle. Sen ohjelmistoon kuului näytelmiä kuten *[[Jääkärin morsian]]*, *[[Syntipukki (näytelmä)|Syntipukki]]*, *[[Pohjalaisia (näytelmä)|Pohjalaisia]]* sekä karjalaisaiheinen *[[Anu ja Mikko (näytelmä)|Anu ja Mikko]]*. Erikoisimpia tapauksia oli *[[Viisas neitsyt]]*, joka yhden esityskerran jälkeen salaperäisesti katosi ohjelmistosta. 

Teatterin ensimmäinen johtaja oli Oke Tuuri. Häntä seurasi taiteellisena johtajana pitkän linjan teatterilainen Aku Käyhkö. Teatterissa vieraili muun muassa Henny Waljus näytelmässä *Anu ja Mikko*. Äänislinnan teatterin viimeinen ensi-ilta oli Kaarlo Hiltusen ohjaama *[[Aina vain yllätyksiä]]* toukokuussa 1944. Viimeiset suomalaiskauden näytännöt teatterin tiloissa antoi vierailijana Karhumäen Teatteri, joka esitti kahteen otteeseen kesäkuussa 1944 operetin *[[Rose Marie]]* loppuunmyydyille katsomoille. Itse Äänislinnan Teatteri oli tuolloin kiertueella.  

## Näyttelijöitä
*Matti Aro
*Ola Johansson
*Inari Koponen
*Kauko Käyhkö
*Oke Tuuri

## Lähteet
*
Painin maailmanmestaruuskilpailut 1913

**Vuoden [[1913]] [[painin maailmanmestaruuskilpailut]]** järjestettiin Breslaussa, Ala-Sleesiassa. Ne olivat järjestyksessään kahdeksannet viralliset maailmanmestaruuskilpailut. Kisojen ainoa laji oli kreikkalais-roomalainen paini, jossa painittiin neljässä painoluokassa.

## Mitalistit

## Mitalitaulukko

## Lähteet
* FILA:n tietokanta
Haut-Sassandran alue

**Haut-Sassandran alue** () on Sassandra-Marahouén piirikuntaan kuuluva hallintoalue Norsunluurannikon länsiosassa. Sen pinta-ala on 17&nbsp;761 neliökilometriä. Alueen hallinnollinen keskus on Daloa. Asukkaita on 1&nbsp;431&nbsp;000 henkeä (vuonna 2014).

Haut-Sassandran alue rajoittuu pohjoisessa Worodougoun ja Bérén, idässä Marahouén, etelässä Gôhin ja Nawan ja lännessä Guémonin ja Tonkpin alueisiin.

Alue käsittää Dalouan, Issian Vavouan ja Zoukougbeun departementit. Kuntia ovat Bédiala, Daloa, Gboguhé, Issia, Saïoua, Vavoua ja Zoukougbeu.

Seudun pääelinkeino on maa- ja metsätalous, joka tuottaa kahvia, kaakaota, palmuöljyä, kautsua, viljaa, vihanneksia ja juureksia. Teollisuutta edustaa puutavaran jalostus.

## Lähteet
Dehradun

**Dehradun** (hindiksi ja ), kirjoitetaan myös **Dehra Dun** tai **Dehra Doon**, on Intian Uttarakhandin osavaltion suurin kaupunki ja sen talvipääkaupunki. Vuoden 2011 väestönlaskennan mukaan Dehradunissa asui 574&nbsp;840 asukasta. Se sijaitsee noin 230 kilometriä Intian pääkaupungista New Delhistä pohjoiseen, Ganges- ja Yamuna-jokien välisellä vedenjakajalla, Himalajan ja Shivaklik-kukkuloiden välissä 960 metrin korkeudessa. Ennen Uttarakhandin osavaltion perustamista vuonna 2000 Dehradun kuului Uttar Pradeshiin. 

## Talous
Dehradunin tunnetuimpia vientituotteita ovat basmatiriisi ja litsihedelmät.

## Liikenne
Jolly Grantin lentoasema sijaitsee noin puolessa välissä Dehradunin Rishikeshin välillä. Lentoasemalta lennetään Delhiin.

## Lähteet

## Aiheesta muualla

* http://dehradun.nic.in/dehradun.htm
Karhumäen Teatteri

**Karhumäen Teatteri** oli yksi kuudesta jatkosodan aikaisesta niin sanotusta sotateatterista. Se saavutti laajan suosion lähialueensa lottien ja sotilaiden keskuudessa. Karhumäessä oli 450-paikkainen teatteritila pyörönäyttämöineen, joka antoi hyvät ulkoiset puitteet toiminnalle. Keskeinen asema Karhumäen Teatterin toiminnan aloittamisessa oli korpraali Erkki Vuorelalla, joka myös ohjasi näytelmiä teatterille. Muita ohjaajia ja vaikuttajia olivat Viljo Karhu ja Jorma Vuortama. Teatterin ensimmäinen näytelmä oli kansantrubaduuri ja kanteleensoittaja Pasi Jääskeläisen kolminäytöksinen lauluhupailu *[[Laivan kannella]]* 28. heinäkuuta 1942. Ohjelmistoon kuului suomalaisia klassikoita, kuten *[[Olenko minä tullut haaremiin (näytelmä)|Olenko minä tullut haaremiin]]*, *[[Pohjalaisia (näytelmä)|Pohjalaisia]]* ja *[[Nummisuutarit]]*. Ajankohtaan sopivasti sijansa oli isänmaallisilla näytelmillä, kuten *[[Jääkärin morsian]]*. 

Karhumäen Teatterissa uraa tekivät muun muassa Uljas Kandolin, Leevi Kuuranne, Henake Schubak, Annikki Linnoila ja Rauli Tuomi. Vappu Valpas teki Karhumäessä parin vuoden teatteriuran, mutta siirtyi sodan jälkeen sihteerin tehtäviin. Toimintansa viimeisinä kuukausina Karhumäen Teatteri teki Maaselän radion kanssa yhteistyötä, josta syntyivät radiolle sovitetut revyy-ohjelmat *[[Budapestin Juliska]]* ja *[[Puolalainen masurkka]]*. Edellisessä vieraili ajan tunnetuin suomalainen tanssiduo Orvokki Siponen & Klaus Salin. Jälkimmäisessä vierailivat muun muassa huippukoomikot Siiri Angerkoski ja Hannes Häyrinen. Karhumäen Teatteri lopetti toimintansa kesäkuussa 1944. Lauantaina 17. kesäkuuta kello 15.30 lähes koko siviilihenkilöstö sai lähteä Suomeen.

## Lähteet
*
Ta’veren

**Ta'veren** on Ajan Pyörä -kirjoissa käytetty termi.

Ta'verenit ovat ihmisiä, joiden ympärille Ajan Pyörä kutoo kudelmaa. Jokainen ihminen on tekemisissä ta'verenin kanssa jollakin tavalla. 

## Huomattavia ta'vereneitä
*Rand al'Thor - Nykyinen ja voimakkain kolmesta. 
*Perrin Aybara - Nykyinen
*Matrim Cauthon - Nykyinen
*Artur Haukansiipi - Historiallinen
*Janduin - Entinen. Randin kuollut isä, josta tämä ei tiennyt.

## Ta'verenin kyvyt
Kukaan ei synny ta'vereniksi, vaan kuvio tekee heistä sellaisen, jos on tarve. Ta'verenit aiheuttavat tapahtumia ympärillään, esimerkiksi ta'veren, joka on yön majatalossa, saattaa saada aikaan useat häät.

## Ta'vereneitä näkevät ihmiset
Kukaan ei tavallisesti näe ta'verenia, mutta on ihmisiä jotka siihen pystyvät. Näitä ovat
* Siuan Sanche 
* Logain
* Nicola
Frontteatern

**Frontteatern** oli yksi kuudesta jatkosodan aikaisesta niin sanotusta sotateatterista ja lajinsa ainoa ruotsinkielinen laitos. Teatteri avattiin juhannusaattona 1943 Šemenskin kylässä Syvärinjoen eteläpuolella, aluksi Aunuksen Teatterin alaosastona, josta se itsenäistyi maaliskuussa 1944. Frontteatern oli pitkälti kahden teatteriammattilaisen, Bjarne Commondtin ja Einar Englundin luomus. Aunuksen Teatterin johtajan Rafael Steniuksen avulla he saivat JR 61:n komentajan, everstiluutnantti Alpo K. Marttisen innostumaan teatteriajatuksesta. Avajaisnäytäntönä oli huvinäytelmä *En smula kärlek*. Teatteri vieraili muun muassa Petroskoissa, Aunuksessa ja Karhumäessä. Kun JR 61 siirrettiin reservilepoon, myös Frontteatern siirtyi sen mukana Koskenalan seudulle. Frontteaternin viimeinen näytös annettiin jatkosodan viimeisinä päivinä, 29. elokuuta 1944.

## Lähde

*Eteläpää, Heikki: "Jees Teatteria!" &ndash; sanoi vääpeli Ryhmy, 2002 Heikki Eteläpää ja Edita Publishing Oy,
Lacsin alue

**Lacs** () on yksi Norsunluurannikon 19 entisestä alueesta. Se lakkautettiin vuoden 2011 hallintouudistuksessa, kun Norsunluurannikko jaettiin 14 piirikuntaan. Vuoden 1998 väestönlaskennan mukaan alueella oli 476&nbsp;235 asukasta ja sen pinta-ala oli 8&nbsp;875 neliökilometriä. Alueen pääkaupunki oli Yamoussoukro. 

Hallintouudistuksessa Yamoussoukron kaupunki erotettiin Lacsin alueesta omaksi autonomiseksi piirikunnakseen, ja alueen jäljelle jääneistä osista sekä N'zi-Comoén alueesta muodostettiin Lacsin piirikunta.

## Lähteet
Plus-miinus (jääkiekko)

**Plus-miinus-tilastolla** (+/&minus;) tarkoitetaan jääkiekossa tehtyjen ja päästettyjen maalien erotusta kenttäpelaajan ollessa kentällä. 

Jos kenttäpelaaja on kentällä, kun joku oman joukkueen jäsenistä tekee maalin, kenttäpelaajan plus–miinus-luku nousee yhdellä pisteellä. Vastaavasti kenttäpelaajalle kirjataan yksi miinuspiste, kun vastustaja tekee maalin. Ylivoimalla tai rangaistuslaukauksilla tehdyt sekä alivoimalla päästetyt maalit eivät kuitenkaan vaikuta lukuarvoon. 

Ottelun alussa kaikilla pelaajilla +/&minus; on 0. Lukuarvo voi olla positiivinen, nolla tai negatiivinen.

Puolustajien paremmuutta vertaillaan usein plus-miinus-tehoilla. He ovatkin keskimääräisesti kyenneet jopa parempiin tuloksiin näissä tehoissa kuin hyökkääjät.

## NHL:n ennätyksiä
**Top 3: Kaudella**
*Bobby Orr, 1970–1971 (+124)
*Larry Robinson, 1976–1977 (+120)
*Wayne Gretzky, 1984–1985 (+98)

**Top 3: Uran aikana**
*Larry Robinson (+730)
*Bobby Orr (+597)
*Ray Bourque (+528)

**Top 3: Kauden alhaisin**
*Bill Mikkelson, 1974–1975 (&minus;82)
*Jack Lynch, 1974–1975 (&minus;69)
*Greg Joly, 1974–1975 (&minus;68)

## Katso myös
*NHL Plus/Minus Award

## Lähteet
Rukajärven Teatteri

**Rukajärven Teatteri** oli yksi kuudesta jatkosodan aikaisesta niin sanotusta sotateatterista. 

## Toiminta
Rukajärven Teatteri (virallisesti Rukajärven Rintamateatteri) perustettiin Lieksassa, jossa sen ensimmäiset harjoitukset myös pidettiin. Se siirtyi sitten Rukajärvelle, Korven Radion yhteyteen, joskin sen näytännöt pidettiin pitkin Rukajärven suunnan rintamaa. Teatterin avajaisnäytäntö oli *[[Syntynyt terve tyttö (näytelmä)|Syntynyt terve tyttö]]* 11. syyskuuta 1943. Ohjelmistoon kuuluivat  myös *[[Olenko minä tullut haaremiin (näytelmä)|Olenko minä tullut haaremiin]]*, *[[Sysmäläinen]]* ja *[[Palvelukseen halutaan]]*. Viimeksi mainitun ohjasi Kerttu Salmi, kolmen muun ohjauksesta vastasi teatterin johtaja Kasse Salminen. *Häät saaristossa* -näytelmä esitettiin 1944, *Simo Hurtta* -näytelmästä tehtiin myös radiosovitus. Teatterin näyttelijät esiintyivät myös muuten Korven Radion pienoiskuunnelmissa ja hupailuissa. Teatterin toiminta päättyi lokakuussa 1944, viimeinen näytös oli Lieksassa.

## Näyttelijöitä
Rukajärven Teatterin näytelmissä esiintyivät muun muassa:
* Olivia Gebhard, Rakel Kokkonen, Annikki Linnala, Aino Mantsas, Salme Markkanen, Ellen Perälä, Essi Pirinen, Kerttu Salmi, Hele Salminen, Sonja Salminen, Ilmi Vaapukka, Saimi Veijalainen
* Veikko Forsberg, Sakari Halonen, Juho Hujanen, Aarno Kallio, Tauno Kattainen, Pauli Koivu, Kauko Kokkonen, Voitto Lehtinen, Reino Leppänen, Arvo Leviäinen, Toivo Nousiainen, Kasse Salminen, Tauno Peltomäki, Kalle Taipale, Kale Teuronen

## Lähteet
* 

### Viitteet
Kannaksen Teatteri

**Kannaksen Teatteri** oli kuudesta jatkosodan aikana toimineesta sotateatterista lyhytikäisin. Sen avajaisnäytäntö oli *Syntynyt terve tyttö* 15. maaliskuuta 1944, ohjaajana teatterin keskeinen vaikuttaja Matti Aulos. Suosittua näytelmää esitettiin 53 kertaa. Kannaksen Teatterin toinen näytelmä oli Aulis Hämäläisen ohjaama *[[Syntipukki (näytelmä)|Syntipukki]]*, joka esitettiin tiettävästi vain yhden kerran, 8. kesäkuuta 1944. Kannaksen Teatterin kotipaikka oli  vasta valmistunut valistustalo, Tiurinlinna Valkjärvellä. Teatteri toimi suomalaisjoukkojen 1941-1944 miehittämässä osassa Leningradin aluetta (Moskovan rauhansopimukseen 1940 saakka Valkjärvi kuului virallisesti Suomeen), toisin kuin muut sotateatterit, jotka sijaitsivat Suomen suurimmaksi osaksi miehittämässä Neuvostoliiton Karjalassa eli Itä-Karjalassa.

## Lähteet
* Eteläpää, Heikki: "Jees Teatteria!" – sanoi vääpeli Ryhmy. Edita Publishing Oy 2002.
Richard Meier

**Richard Meier** (s. 12. lokakuuta 1934, Newark, New Jersey) on yhdysvaltalainen arkkitehti. Hänelle myönnettiin vuonna 1984 Pritzker-palkinto. 49-vuotiaana hän oli nuorin tämän palkinnon koskaan saanut arkkitehti. 

Meier valmistui Cornellin yliopistosta vuonna 1956 ja perusti oman toimistonsa 1963. Sen ensimmäinen työ oli Meierin vanhemmille suunniteltu omakotitalo, jota seurasivat useat muut asuinrakennukset.

Meier on suunnitellut julkisia rakennuksia eri puolille Yhdysvaltoja ja Eurooppaa. Tunnetuimpiin suunnitelmiin lukeutuvat Barcelonan nykytaiteen museo Espanjassa sekä Los Angelesin Getty Center.

Meier työskenteli vielä yli 80-vuotiaana. Vuonna 2018 joukko hänen tiomistossaan työskennelleitä naisia raportoi aikaisemmin tapahtuneesta seksuaalisesta häirinnästä, minkä johdosta Meier luopui toimiston johtamisesta.

## Merkittäviä töitä

File:Westbeth Artists Community Courtyard.JPG|Westbestin taiteilijatalo, New York
File:High Museum of Art - Atlanta, GA - Flickr - hyku (11).jpg|High Museum of Art, Atlanta
File:Des Moines 106.jpg|Des Moines Art Center
File:Getty USGS.jpg|Getty Center, Los Angeles
File:Barcelona - Museu d'Art Contemporani de Barcelona (MACBA).jpg|Barcelonan nykytaiteen museo MACBA, Espanja
File:Den Haag stadhuis april 2004.JPG|Haagin kaupungintalo, Alankomaat


## Lähteet
Sud-Bandaman alue

**Sud-Bandama** () on yksi Norsunluurannikon 19 entisestä alueesta. Se lakkautettiin vuoden 2011 hallintouudistuksessa, kun Norsunluurannikko jaettiin 14 piirikuntaan. Vuoden 1998 väestönlaskennan mukaan alueella oli 682&nbsp;021 asukasta ja sen pinta-ala oli 10&nbsp;677 neliökilometriä. Alueen pääkaupunki oli Divo. 

Hallintouudistuksessa osasta Sud-Bandaman aluetta ja Bas-Sassandran alueesta muodostettiin Bas-Sassandran piirikunta, alueen loppuosasta ja Fromagerin alueesta muodostettiin Gôh-Djibouan piirikunta.

## Lähteet
Seinäjoen Krenatööripataljoona

**Seinäjoen Krenatööripaltajoona** oli Suomen suojeluskuntien pääasiassa Suomen Tasavallan Vartioston miehistön pohjalle perustettu joukko-osasto, joka osallistui moniin Suomen sisällissodassa, mm. Kuhmoisten, Länkipohjan, Oriveden ja Kangasalan taisteluihin.

## Lähteet
*Suomen Sotilasaikakauslehti 1932, Seinäjoen krenatööripataljoona Länkipohjan taistelussa 16.3.1918, sivut 434-440, Lauri Hanén
*Suomen Sotilasaikakauslehti 1935, Seinäjoen krenatööripataljoona Oriveden taistelussa 18.3.1918, sivut 685-695, Lauri Hanén

### Viitteet
Let Love Rule

**Let Love Rule** on Lenny Kravitzin vuonna 1989 ilmestynyt esikoisalbumi. 

## Kappaleet

#
#
#
#
#
#
#
#
#
#
#
#
#
Bafingin alue

**Bafingin alue** () on Woroban piirikuntaan kuuluva hallintoalue Norsunluurannikon länsiosassa. Sen pinta-ala on 8&nbsp;650 neliökilometriä. Alueen hallinnollinen keskus on Touba. Asukkaita on 183&nbsp;000 henkeä (vuonna 2014).

Bafingin alue rajoittuu pohjoisessa Kabadougoun, idässä Worodougoun ja etelässä Tonkpin alueisiin sekä lännessä Guineaan. Maisemaa leimaavat vuoret, tasangot, jokilaaksot ja alangot. Kasvillisuus on metsää ja savannia. Ilmasto on sudanilais-guinealainen.

Alue käsittää Koron, Ouaninoun ja Touban departementit. Kuntia ovat Booko, Borotou, Guintéguéla, Koonan, Koro, Ouaninou ja Touba. Aliprefektuureja on kahdeksan ja kyliä 316. Asukkaat ovat etupäässä mandinkoja.

Paikallisia elinkeinoja ovat maanviljely ja karjanhoito. Tärkeimmät viljelykasvit ovat riisi, maissi, maniokki ja jamssi. Myytäväksi kasvatetaan sokeriruokoa, puuvillaa, cashewpähkinöitä, kaakaota ja kahvia. Teollisuutta edustaa sokerin tuotanto.

## Lähteet
Sud-Comoén alue

**Sud-Comoén alue** () on Comoén piirikuntaan kuuluva hallintoalue Norsunluurannikon kaakkoisosassa. Sen hallinnollinen keskus on Aboisso. Alueen pinta-ala on 7&nbsp;627 neliökilometriä. Asukkaita on 642&nbsp;600 henkeä (vuonna 2014, väestönlaskenta).

Sud-Comoén alue rajoittuu pohjoisessa Indénié-Djuablinin alueeseen, lännessä La Mén alueeseen ja Abidjanin autonomiseen piirikuntaan, idässä Ghanaan ja etelässä Atlantin valtamereen. Maisemaa leimaavat kapean rantavyöhykkeen takana sijaitsevat laguunit sekä Bian, Comoén ja Tanoén jokilaaksot. Alueella sijaitsee Îles Ehotilésin kansallispuisto.

Alue käsittää Aboisson, Adiakén, Grand-Bassamin ja Tiapoumin departementit. Aliprefektuureja on 17, kuntia 7, taajamia 17 ja kyliä 177. Asukkaat ovat eri ryhmiin kuuluvia akaneja.

Väestön pääelinkeino on maatalous. Vientiin tuotetaan kahvia, kaakaota, palmuöljyä, kautsua, banaaneja ja ananasta. Teollisuus jalostaa maataloustuotteita ja puutavaraa. Myös kalastuksella on tärkeä merkitys.

Alueen nähtävyyksiä ovat muun muassa Ayamén pato, Bonouan, Moossoun ja Krindjabon kuninkaalliset hovit sekä Unescon maailmanperintöluetteloon kuuluva Grand-Bassamin vanha kaupunki.

## Lähteet
Suomutunturi

**Suomutunturi** on 410 metriä korkea vaara Suomen Lapissa, Kemijärven kaupungin eteläosassa, valtatie 5:n kupeessa. Suomutunturilla on matkailu- ja hiihtokeskus, jonka rinteillä on lasketeltu 1960-luvun puolivälistä lähtien.  Suomutunturin alueella kulkee myös pohjoinen napapiiri. 

## Historia
Suomutunturin matkailu- ja hiihtokeskus perustettiin vuonna 1965. Rinteeseen rakennettiin laskettelurinteet, ja talvella 1966 avattiin hiihtohissi ja kahvila. Vuonna 1968 laskettelurinteiden juurelle valmistui Hotelli Suomu, jonka päädyssä on korkea, kodan muotoinen ravintola. Hotelliin on tehty myöhemmin useita laajennuksia, ja lähistölle on rakennettu lomamajoja. Suomulle kaavoitettiin aikoinaan tuhansia vuodepaikkoja, mutta vuonna 2012 niistä oli toteutunut vasta 1 750, mihin on vaikuttanut Itä-Lapin ja Koillismaan useiden lähelle toisiaan rakennettujen hiihtokeskusten välinen kilpailu.

HotDog-hiihtoa harrastettiin Suomulla 1970-luvulla. Se kehittyi myöhemmin freestyleksi. Suomen ensimmäinen freestyle-leiri pidettiin Suomulla vuonna 1978. Kaikkien aikojen ensimmäiset suomalaiset freestylen maailmancupin osakilpailut pidettiin Suomulla vuonna 1989. Suomen menestynein freestyle-hiihtoseura Avalanche Ski Club perustettiin Suomulle vuonna 1982.

Suomu oli aikoinaan yksi Suomen jetset-elämän keskuksia. Matkailijat tulivat ensin Kemijärvelle ja ostivat Asusteelta Torstain viimeisimmät lasketteluasut ja after ski -vetimet, ja suunnistivat sitten Suomulle. Kesätanssit, laivaristeilyt ja vesihiihto kuuluivat myös Suomun elämään. Viime vuosien tempauksista mainittakoon wapun veteenlaskusessiot ja Kemijärven moottorikerhon Homenokkien järjestämä arvokas vanhojen kelkkojen tapahtuma. 

Suomun hotellin vanha puoli tuhoutui tulipalossa 9. lokakuuta 2015. Toiminta hotellissa kuitenkin jatkui uusien hotellihuoneiden pysyttyä vahingoittumattomina palossa. Palo aiheutti 12 miljoonan euron vahingot. Hotelliyrittäjä joutui keväällä 2018 oikeuteen, jossa häntä syytetään törkeästä vakuutuspetoksesta.. Nämä syytteet kaatuivat Lapin käräjäoikeudessa ja Valtio sekä OP Vakuutus Oy määrättiin maksamaan oikeudenkäyntikulut.

## Suomutunturin matkailu- ja hiihtokeskus
Suomutunturilla on 11 laskettelurinnettä, hotelli, neljä hissiä ja mökkialueita. Maastohiihtolatuja on 75 kilometriä, joista 17 kilometriä on valaistuja.

Tämän päivän Suomutunturi toimii aktiivsesti kansainvälisten alppilajien FIS-kilpailujen järjestäjänä. Suomulla järjestettiin ensimmäisen kerran pujottelun Eurooppa Cup -osakilpailu 7.−8. maaliskuuta 2023. 

Kansainväliset matkailijat ovat ottaneet omakseen Itä-Lapin hiljaisen erämaisen luonnon ja modernin hotellin. Suomutunturilla on monipuolinen talviaktiviteettien toiminta.

Suomutunturin kotimaan matkailijoista suuri osa käyttää Itä-Suomun loivia, pitkiä rinteitä ja siellä olevia metsälaskumahdollisuuksia. Suomun mökkiläisten suosiossa ovat haastavat ja leveät eturinteet.

Suomulle on suunniteltu lentomäkikeskusta.

## Lähteet

## Aiheesta muualla

*Matkailukeskus Kemijärven matkailusivulla
Savanes

**Savanes** tarkoittaa seuraavia alueita Länsi-Afrikassa:

* Savanes, alue Norsunluurannikon pohjoisosassa
* Savanes, alue Togon pohjoisosassa.
Fredrikstadin tuomiokirkko

**Fredrikstadin tuomiokirkko** () on kirkkorakennus norjalaisessa Fredrikstadin kunnassa, Østfoldin läänissä. Se on rakennettu vuosina 1879–1880 tiilestä, ja sen suunnittelusta on vastannut arkkitehti Waldemar Ferdinand Lühr. Kirkko vihittiin käyttöön valmistumisvuotensa lokakuun 13. päivänä. Tuomiokirkkona kirkko on toiminut vuoden 1969 huhtikuun alusta lähtien.

Kirkko on muodoltaan pitkäkirkko, ja arkkitehtoniselta tyylisuunnaltaan se edustaa uusgotiikkaa. Kirkon interiööriin ovat jättäneet jälkensä arkkitehdit Wilhelm Peters, Axel Revold, Arnstein Arneberg ja Emanuel Vigeland. Kirkko restauroitiin vuonna 1954. Siellä on paikkoja 1&nbsp;100 ihmiselle. Nykyiset kirkkourut ovat peräisin vuodelta 1964, ja niiden rakentamisesta on vastannut tanskalainen yritys Marcussen & Søn.

Vuodesta 1911 lähtien kirkon torni on toiminut myös majakkana, kuten Suomenlinnan kirkon torni.

## Lähteet

## Aiheesta muualla
* Kirkon kotisivut
Lagunesin alue

**Lagunes** () on yksi Norsunluurannikon 19 entisestä alueesta. Se lakkautettiin vuoden 2011 hallintouudistuksessa, kun Norsunluurannikko jaettiin 14 piirikuntaan. Vuoden 1998 väestönlaskennan mukaan alueella oli 3&nbsp;733&nbsp;413 asukasta ja sen pinta-ala oli 13&nbsp;323 neliökilometriä. Alueen pääkaupunki oli Abidjan. 

Hallintouudistuksessa Abidjanin kaupunki erotettiin Lagunesin alueesta omaksi autonomiseksi piirikunnakseen, ja alueen jäljelle jääneistä osista sekä Agnébyn alueesta muodostettiin Lagunesin piirikunta.

## Lähteet
Imphal

**Imphal** () on Intian Manipurin osavaltion pääkaupunki. Vuonna 2011 siellä oli 277&nbsp;196 asukasta, joista useimmat puhuvat manipuria.

Se sijaitsee Manipur-joen laaksossa 760 metrin korkeudessa, kahteentuhanteen metriin kurottavien vuorten ympäröimänä.

Toisessa maailmansodassa vuonna 1944 kaupungissa käytiin taisteluita japanilaisten ja liittoutuneiden välillä. Japanilaiset lyötiin, ja tällä oli yhdessä Kohiman taistelun kanssa ratkaiseva merkitys Burman kohtaloa ratkaistaessa.

## Lähteet

## Aiheesta muualla
Shimla

**Shimla** (, ), aiemmalta nimeltään **Simla** on Intian Himachal Pradeshin osavaltion pääkaupunki. Vuoden 2011 väestönlaskennan mukaan Shimlassa asui 169&nbsp;758 asukasta. Shimlasta on matkaa 50 kilometriä Chandigarhiin, joka on lähin suurehko kaupunki. Intian pääkaupunkiin New Delhiin on 270 kilometriä.

Kaupunki on saanut nimensä Shyamala Devin, hindujumalatar Kalin inkarnaation mukaan. Brittiläiset siirtomaahallitsijat pitivät siellä kesäpääkaupunkiaan, sillä Shimlassa on miellyttävä vuoristoilmasto: kesällä noin 15...25&nbsp;°C ja talvella noin -4...+7&nbsp;°C.

## Lähteet

## Aiheesta muualla

* https://hpshimla.nic.in/
Kajaanin kirkko

**Kajaanin kirkko** on Kajaanin seurakunnan kolmas kirkko ja rakennettu vuonna 1896. Koristeellisen puukirkon on suunnitellut arkkitehti Jac Ahrenberg. Tyyliltään kirkko edustaa 1800-luvun loppupuolen uusgotiikkaa. 

Kirkko sijaitsee samalla paikalla, jonne jo vuonna 1656 rakennettiin Kajaanin ensimmäinen kirkko. Ensimmäisen kirkon tuhosivat venäläiset vuonna 1716 samassa yhteydessä kun Kajaanin linna tuhottiin. Toisen kirkon rakensi 1734–1735 Grels Norling, ja se palveli seurakuntalaisia 160 vuoden ajan. Vanha kirkko purettiin huonokuntoisena vuonna 1895, mutta sen alttaritaulu sijoitettiin nykyiseen kirkkoon.

Kirkko on päätytornillinen kolmilaivainen puinen pitkäkirkko. Sitä pidetään 1800-luvun lopun konstruktiivisen puuarkkitehtuurin merkittävimpänä ja monimuotoisuudessaan ylittämättömänä muistomerkkinä. Sisätilassa on näkyvissä kattotuolien kantavat rakenteet, jotka on koristeltu englantilaisen gotiikan tyylisin puuleikkauksin.

## Postimerkkejä
7. heinäkuuta 1951 Suomessa julkaistiin ruskea 20 markan arvoinen postimerkki Kajaanin kaupungin 300-vuotisjuhlien kunniaksi. Postimerkissä näkyvät Ämmäkosken saaressa oleva Isak Rasmuksenpojan johdolla vuosina 1604–1619 rakennettu Kajaanin linna (1619–1717), Koivukosken voimalaitos ja Jac Ahrenbergin Kajaanin kirkko (1896) sekä Engelin suunnitteleman Kajaanin raatihuoneen tornit.


Kajaani kirkko 20090116.JPG
KajaaniKirche.jpg
Kajaanin-kirkko.jpg
Kajaani 300 years 1951.jpg|Kajaanin 300-vuotispostimerkki.


## Lähteet

## Aiheesta muualla

*Suntion aavistus esti tulipalon, Yle, uutiset
Ariane (Alankomaiden prinsessa)

**Alankomaiden prinsessa Ariane** tai **Orange-Nassaun prinsessa Ariane** (*Ariane Wilhelmina Máxima Ines*) (s. 10. huhtikuuta 2007) on kuningasWillem-Alexanderin ja hänen puolisonsa kuningatar Máximan kolmas lapsi. Hän on Alankomaiden kruununperimysjärjestyksessä kolmantena, siskojensa Catharina-Amalian ja Alexian jälkeen.

## Lähteet

## Aiheesta muualla
Rick Ungar

**Richard Ungar** (s. 4. marraskuuta 1950 Youngstown, Ohio) on yhdysvaltalainen televisioanimaatiosarjojen vastaava tuottaja ja käsikirjoittaja. Hän tuli tunnetuksi luomastaan animaatiosarjasta Prätkähiiret vuonna 1993, josta tuli menestyksekäs piirretty Euroopassa. Ungar työskentelee animaatioita tuottavassa BKN:ssä.

Vapaa-ajallaan Ungar kuuntelee Soulia, metallia, modernia kantria ja poppia. Muun muassa Prätkähiirten uusi vastus Hannibal T. Karvapallo on mallinnettu Ungarin kissan Conejon mukaan.

## Ura

Vuonna 1992 Ungarista tuli nykyään entisen Marvel Productions animaatiostudion presidentti, jossa hän toimi tuottajana Avi Aradin ja Stan Leen kanssa. Hänen tuotoksistaan syntyi animaatiosarjat kuten Ryhmä X, Rautamies, Ihmeneloset ja Hulk. Vuonna 1995 Ungar siirtyi New World Communicationsin presidentiksi, jossa hän aloitti Brandon Tartikoffin kanssa Access Hollywood TV-uutisohjelman. Ungar kuitenkin palasi takaisin Marvelin pariin vuonna 1999, kun hänestä tuli Marvel Character Groupin puheenjohtaja. Tämän aikana hän tuotti ja toimi myös käsikirjoittajana animaatiossa X-Men: Evolution, joka esitettiin ensi kerran Yhdysvalloissa Kids' WB televisiokanavalla.

Ungar palasi takaisin tuottamiseen ja käsikirjoittamisen pariin vuonna 2003, kun hän oli tuottamassa muun muassa Avi Aradin ja Morgan Gendelin kanssa uutta 3D-grafiikalla tehtyä Hämähäkkimies-sarjaa. Kolme vuotta myöhemmin hän toi suositun Prätkähiiret -sarjan takaisin tuottamalla uusia jaksoja, jotka tekivät ensiesiintymisensä Isossa-Britanniassa vuonna 2006, josta tuli nopeasti kyseisen maan suosittu lauantaiaamun piirretty. Toinen hänen tuottamansa sarja on uusi versio Zorrosta nimeltä , joka sijoittuu tulevaisuuteen vuoteen 2015, jossa seikkailee nuori 17-vuotias Diego de la Vega, josta tulee uusi Zorro. Perinteisestä Zorrosta poiketen tämä tulevaisuuden Zorro käyttää hevosen sijasta moottoripyörää. Myös hänen asusteensa on nykyaikaista kehitystä, esimerkiksi Zorron viitta suojaa erityiseltä kuumuudelta ja laser-ammuksilta. Hänellä on myös useita eri aseita, kuten Z-ruoska. Sarjan tuottamisen Ungar aloitti jo vuonna 2006 ja sitä esitettiin ensi kerran Isossa-Britanniassa 7. huhtikuuta 2008. Sarjasta on tulossa toinen tuotantokausi vuonna 2009.

## Filmografia

## Lähteet

## Aiheesta muualla
* 
*
Friðrik Þór Friðriksson

**Friðrik Þór Friðriksson** (tai **Fridrik Thor Fridriksson**, s. 12. huhtikuuta 1953 Reykjavík) on islantilainen elokuvaohjaaja.

Friðrik on Baltasar Kormákurin (joka on näytellyt useissa Friðrikin elokuvissa) ohella tunnetuin islantilainen elokuvantekijä. Friðrik nosti Islannin elokuvataiteen kansainväliseen tietoisuuteen elokuvallaan *[[Luonnon lapset]]* (1991). Se on tarina kahdesta vanhuksesta, jotka tyytymättöminä elämäänsä vanhainkodissa karkaavat varastamallaan jeepillä kohti uutta loppuelämää. Elokuva palkittiin useilla eurooppalaisilla elokuvajuhlilla ja se asetettiin Oscar-ehdokkaaksi ei-englanninkielisten elokuvien kategoriassa.

Islannin olemattoman elokuvakoulutuksen vuoksi Friðrik on joutunut hankkimaan elokuvantekijän taitonsa itsenäisesti. Hänen muita ohjauksiaan ovat muun muassa omiin lapsuudenmuistoihin perustuva *[[Elokuvapäiviä]]* (Bíódagar, 1994), japanilaisturistin matkasta hyisessä Islannissa kertova *[[Cold Fever]]* (1995), toisen maailmansodan jälkeisestä Islantia kuvaava *[[Pirunsaari (elokuva)|Pirunsaari]]* (Djöflaeyjan, 1996) sekä mielisairaasta taiteilijasta kertova *[[Kaikkeuden enkelit (elokuva)|Kaikkeuden enkelit]]* (Englar alheimsins, 2000).

## Aiheesta muualla
*
Tarkkaavaisuus

**Tarkkaavaisuus** on huomion keskittämistä johonkin kohteeseen (esimerkiksi kirjan lukemiseen tai heikon äänen kuulemiseen).

## Tarkkaavaisuuden eri muotoja

Tarkkaavaisuus voi olla joko tiedostamatonta tai tietoista. Jaetusta tarkkaavaisuudesta puhutaan silloin, kun tarkkaavaisuus on jaettu moneen eri toimintaan. Tarkkaavaisuuden jakaminen voi olla vaikeaa, jos suorittaa jotain monimutkaista tai uutta asiaa. Esimerkiksi matkapuhelimeen puhuminen vaikeuttaa ajotaitojen oppimista. Käsite valikoiva tarkkaavaisuus tarkoittaa taas sitä, että yksilö valitsee ärsykkeitä tarkempaan käsittelyyn muiden samanaikaisten ärsykkeiden kustannuksella.

## Aivojen toimintana

Tarkkaavaisuuden tiedetään aktivoivan useita eri aivoalueita sen kohteesta riippuen. Erityisesti toiminnanohjaukseen tarvittava etuaivolohko on aktiivisena tarkkaavaisuuden aikana. Myös tarkkaavaisuuden kohteesta riippuen aktivaatiota voi olla muun muassa kuulo-, näkö- tai motorisella aivokuoren alueella. Tarkkaavaisuuden eri vaiheiden tiedetään myös aktivoivan erilaisia muita alueita, kuten tarkkaavaisuuden kohdentaminen ylempää temporaalista aivopoimua, aivojuoviota, ja päälakilohkon alaliuskaa (lat. lobulus parietalis inferior), tarkkaavaisuuden ylläpito aivorungon aivoverkostoa ja näkökukkulaa, sekä tarkkaavaisuuden siirtäminen dorsolateraalista prefrontaalikorteksia.

## Muuta

Tarkkaavaisuus on kognitiivisessa psykologiassa tärkeä tutkimuskohde. Tarkkaavaisuutta tutkiessa apuvälineinä käytetään mm. toiminnallista (fMRI) ja diffuusiopainotteista (DTI) magneettikuvantamista, aivosähkökäyrää (EEG) ja aivomagneettikäyrää (MEG) sekä transkraniaalista magneettistimulaatiota (TMS). Edellä mainitut tutkimusmenetelmät antavat tarkan kuvan siitä, mitkä aivoalueet osallistuvat tarkkaavaisuuden toimintaan, samoin siitä, missä järjestyksessä nämä alueet aktivoituvat ja mitkä alueet ovat yhteydessä toisiinsa. Tietoa saadaan myös siitä, mitä aivoissa tapahtuu silloin, kun emme tietoisesti tee mitään. 

## Katso myös
* Radiografia
* Neuropsykologia

## Lähteet

## Aiheesta muualla

* Yllättäviä demonstraatiota ja ärsykkeitä ihmisen tarkkaavaisuudesta (VisCog Productions, Inc.)  
* Visuaalinen tarkkaavaisuus kuurouttaa - hetkeksi  - Tiedetuubi.fi
Tommi Paavola

**Tommi Björn Paavola** (s. 9. joulukuuta 1965 Helsinki) on entinen suomalainen jalkapalloilija. Hän oli pelipaikaltaan hyökkääjä tai hyökkäävä keskikenttäpelaaja.

Lähes viisitoistavuotisella liigaurallaan Paavola pelasi 298 pääsarjaottelua ja teki niissä 62 maalia. Hän esiintyi ensi kerran SM-tasolla 27. huhtikuuta 1986 TPS:n riveissä ottelussa KuPS:ia vastaan. Ensimmäisen liigamaalinsa Paavola teki vain hieman myöhemmin; 1. toukokuuta MP:n verkkoon. TPS:n lisäksi hän edusti liigassa HJK:ta, FC Hakaa, FinnPaa, Ponnistusta, PK-35:tä, FC Jokereita ja Tampere Unitedia.

Ulkomailla hän pelasi ammattilaisena Saksassa KSV Hessen Kasselissa kautena 1989–1990 sekä 1. FSV Mainz 05:ssä kautena 1991–1992.

Hän on pelannut 23 A-maaottelua ja tehnyt niissä yhden maalin. 

Pelaajauransa jälkeen Paavola on keskittynyt valmentamiseen. Hän on toiminut valmentajana vuodesta 2002. Ensin hän valmensi FC Espoota, jonka jälkeen oli vuorossa KäPa ja PK-35. Nykyään hän toimii FC Hongassa akatemiavalmentajana.

## Lähteet
Bjørn Floberg

**Bjørn Floberg** (s. 12. syyskuuta 1947 Oslo) on norjalainen näyttelijä. 

Floberg on jo pitkään ollut yksi käytetyimmistä pohjoismaisten elokuvien näyttelijöistä. Hän on esittänyt muun muassa murhaajaa Olof Palmen salamurhasta kertovassa Kjell Sundvallin ruotsalaiselokuvassa *[[Viimeinen sopimus]]* (1996), Gunnaria *[[Villmark]]issa* (2003) ja poliisia Erik Skjoldbjærgin elokuvassa *[[Insomnia (vuoden 1997 elokuva)|Insomnia]]* (1997). Hänellä on myös iso rooli Ole Bornedalin eurooppalaisessa yhteistyöelokuvassa *[[Dina (elokuva)|Dina]]* (2002). *[[Varg Veum]]* -elokuvasarjassa (2007–2012) hän esittää Jacob Hamrea.

## Aiheesta muualla
* 
*
Hounijoki

**Hounijoki** () on Rakkolanjoen sivujoki Suomen ja Venäjän alueella. Hounijoki virtaa Suomen puolella Lappeenrannan alueella ja Venäjän puolella Viipurin piirin alueella. Venäjänpuoleiset osat ovat entisen Vahvialan kunnan alueella. Hounijoen valuma-alueesta on Suomen puolella 370&nbsp;km² ja Venäjän puolella 252&nbsp;km².

Hounijoen vesistö alkaa Lappeenrannan eteläosien järvistä ja lammista. Vesistön yläosassa joen nimi on Sarvijoki Simolan kylän seudulle saakka. Simolasta Vainikkalan luona olevaan Telkjärveen joesta käytetään nimeä Alajoki. Hounijoki alkaa Telkjärvestä, rajavyöhykkeen tuntumasta ja virtaa Suomen puolella noin 500 metriä ja sen jälkeen rajajokena noin 800 metriä ennen siirtymistään Venäjän puolelle. Hounijoki virtaa Venäjän puolella Hounijärven läpi, sivuaa Vahvialan kirkonkylää (*Jašino*) ja laskee Rakkolanjokeen (Seleznovka) Nurmissa.

## Lähteet
Erica Pedretti

**Erica Pedretti** (25. helmikuuta 1930 Šternberk, Tšekki – 14. heinäkuuta 2022) oli sveitsiläinen kirjailija ja kuvataiteilija.

Pedretti syntyi pohjoisen Määrin alueella ja saapui Sveitsiin vuonna 1945. Hän asui muutaman vuoden Yhdysvalloissa ennen paluutaan Sveitsiin vuonna 1952. Kirjailijanuransa hän aloitti vasta 1970-luvulla.

Pedretti voitti vuonna 1984 Ingeborg Bachmann -palkinnon teoksella *Das Modell und sein Maler*. Hänelle myönnettiin lisäksi vuoden 1996 Marie Luise Kaschnitz -palkinto. 

Pedrettin muita kirjallisia töitä on mm. *Engste Heimat* (1995). Kuvataiteista hän hallitsi varsinkin kuvanveiston alan. Hän asui kuolemaansa asti Sveitsissä, aivan Bieljärven rannalla. 

## Lähteet
Erik Skjoldbjærg

**Erik Skjoldbjærg** (s. 14. marraskuuta 1964 Tromssa) on norjalainen elokuvaohjaaja. 

Vuonna 2002 valmistui Christopher Nolanin ohjaama elokuva *[[Insomnia (vuoden 2002 elokuva)|Insomnia]]*, joka pääosissa näyttelevät Al Pacino ja Robin Williams. Elokuva pohjautuu Skjoldbjærgin ohjaamaan norjalaiselokuvaan vuodelta 1997. Stellan Skarsgård näyttelee siinä murhaa tutkivaa poliisia, joka vahingossa murhaajaa jahdatessa tulee ampuneeksi oman parinsa ja joutuu etsimänsä murhaajan (Bjørn Floberg) kiristämäksi. Elokuva aukaisi Skjoldbjærgille ovet Hollywoodiin, jossa hän ohjasi Christina Ricciin tähdittämän huumekuvauksen *[[Prozac Nation]]* (2001). Elokuvan jälkeen hän palasi jälleen kotimaahansa ja ohjasi nykyaikaistetun version Henrik Ibsenin näytelmästä *Kansanvihollinen*.
Samantha Sayegh

**Samantha Marie José Sayegh** (s. 3. toukokuuta 1982 Beirut, Libanon) on nykyisin Suomessa asuva, libanonilaissyntyinen laulaja, joka voitti karaoken maailmanmestaruuden vuonna 2004 ja Ourvision-laulukilpailun vuonna 2007. Vuonna 2008 hän otti osaa Orange Televisionin (OTV) kykyjenetsintäkilpailun *Ghani Ma3 Ghassan*  ensimmäiselle tuotantokaudelle.

Sayeghilla on kymmenen vuoden kuorotausta ja hän on koulutukseltaan arkeologi.

## Lähteet
M/S Sailor

**M/S Fjärdvägen** (ent. M/S *Finnsailor*) on vuonna 1987 Gdańskissa, Puolassa rakennettu Eckerö linkin omistama ro-ro/matkustaja-alus. Kuollutta painoa *Sailorilla* on 8&nbsp;027 tonnia ja sen jääluokitus on 1A Super. Alus on rekisteröity Ahvenanmaan lipun alle ja sen kotisatama on Eckerö. Nykyisin alusta operoi Eckerö link, välillä Naantali-Långås. 

Fjärdvägenin sisaralus on M/S ''Antares''.

## Käyttöhistoria

Lokakuun lopussa 1986 alus laskettiin vesille. 12. toukokuuta 1987 Doris Sundström kastoi aluksen *Finnsailor*iksi. Seuraavan vuoden lokakuussa Neste Oy hankki aluksen omistukseensa ja rekisteröi sen Suomen lipun alle. Kotisatamaksi tuli Naantali. Tämän jälkeen Finncarriers aloitti liikenteen sillä Helsingin ja Lyypekin välillä. 26. tammikuuta 1989 Partrederi Finnsailor osti aluksen. Kotisatama säilyi Helsinkinä. Maaliskuussa 1994 Finnlines osti *Finnsailorin*.

12. helmikuuta 1996 alus saapui Turkuun telakalle kunnostustöitä varten. Tuolloin alukseen rakennettiin uusia hyttejä. Saman vuoden huhtikuussa alus alkoi liikennöidä Helsingin ja Norrköpingin välillä. Joulukuun 17. päivä alus siirtyi Naantalin ja Kapellskärin välille. 21. huhtikuuta 1997 alus meni jälleen telakalle Turkuun ja toukokuussa se palasi takaisin liikenteeseen normaalille reitilleen. Helmikuussa 2000 Nordö Link vuokrasi *Finnsailorin* Malmön ja Travemünden väliseen liikenteeseen. 

Lokakuussa 2001 laivan koneissa oli vikaa, joten alus joutui menemään telakalle korjattavaksi. Alus palasi jo saman kuukauden aikana liikenteeseen. Joulukuussa 2001 Nordö Link päätti vuokrasopimuksen ja seuraavan vuoden tammikuussa Finnlink aloitti liikenteen Finnsailorilla välillä Naantali–Kapellskär. 23. joulukuuta 2003 alus oli viimeistä päivää liikenteessä Naantalin ja Kapellskärin välillä. 29. joulukuuta Nordö Link osti aluksen.

20. helmikuuta 2007 Finnlink aloitti liikenteen *Finnsailorilla* Naantalin ja Kapellskärin välillä. 1. marraskuuta 2007 belgialainen Finnlines Belgium NV osti aluksen. Lippuvaltiona säilyi edelleen Ruotsi. Tallink osti *Sailorin* vuonna 2020. Eckerö-konserni osti laivan 2025 ja asettaa sen Naantali–Långnäs-reitille.

### Onnettomuuksia

13. tammikuuta 2004 *Finnsailor* aloitti liikenteen Malmön ja Travemünden välillä. 25. helmikuuta alus ajoi karille Malmöhön johtavalla väylällä. 

13. marraskuuta 2005 *Finnsailor* törmäsi yhteen eteläisellä Itämerellä rahtilaiva M/S ''General Grot-Roweckin'' kanssa. Seuraavana päivänä alus meni Öresundsvarvet-nimiselle telakalle Landskronaan. 25. päivä alus palasi jälleen liikenteeseen.

## Lähteet

## Aiheesta muualla

*Fakta om Fartyg – M/S Finnsailor 
*Finnsailorista Finnlinesin sivuilla
*The ferry site – M/F Finnsailor
Seututie 135

**Seututie 135** eli Lentoasemantie on Vantaalla Kehä III:lta Helsinki-Vantaan lentoasemalle johtava seututie. Se on tärkein Helsinki-Vantaan lentoasemalle liikennettä välittävä tie.

Tikkurilantien liikennevaloliittymä korvattiin eritasoliittymällä Kehä III:n parantamistöiden yhteydessä. Samassa yhteydessä uudistettiin Kehä III:n ja Lentoasemantien eritasoliittymää niin, että lentoaseman suunnan liikenne pääsee sujumaan katkotta. Rakennustyöt alkoivat vuonna 2013 ja valmistuivat vuoden 2015 lopussa.

## Lähteet
Cleveland Amory

**Cleveland Amory** (2. syyskuuta 1917 &ndash; 14. lokakuuta 1998) oli yhdysvaltalainen kirjailija, kriitikko ja lehtimies, joka omisti elämänsä eläinten oikeuksien puolustamiselle. Ehkäpä parhaiten Amory tunnetaan kissakirjoistaan. Amory pelasti Polar Beariksi nimeämänsä kissan (1977–1992) New Yorkin kaduilta jouluaattona 1978 ja otti sen hoiviinsa. 

Amory perusti 1967 *The Fund for Animals*-järjestön. 

## Teoksia
### Kirjoja
Tässä luettelo kirjoista, joita Amory kirjoitti. Nimet ovat englanniksi, niille on suomenkieliset käännökset.

* *The Cat Who Came for Christmas*   (Kissa joka tuli jouluksi kotiin,  WSOY, suom. Anna-Liisa Laine)
* *The Cat and the Curmudgeon*
* *The Best Cat Ever*
* *Hometown*
* *The Proper Bostonians*
* *Who killed society?*
* *Cleveland Amory's Compleat Cat*
* *The last resorts*
* *Animail*
* *Newport: There she sits*
* *Cat Tales: Classic Stories from Favorite Writers*
* *Man Kind? Our Incredible War on Wildlife*
* *1902 Sears, Roebuck & Co. Catalog*
* *The Trouble with Nowadays : A Curmudgeon Strikes Back*
* *Ranch of Dreams: A Lifelong Protector of Animals Shares the Story of His Extraordinary Sanctuary*

## Aiheesta muualla

*
*Cleveland Amory
HD 209458

**HD 209458** on keltainen pääsarjan tähti 150 valovuoden päässä. Tähden spektrityyppi on F8-G0V. Tähdeltä löydettiin ensimmäinen tähden kiekon ylikulkeva eksoplaneetta. Planeetan ylikulku himmentää tähden valoa 2&nbsp;% 3,5 päivän välein.

Planeetalta on myös ensimmäisenä havaittu spektroskoopilla kaasukehästä happea ja hiiltä.  Vuonna 2007 huhtikuussa väitettiin kaasukehästä löytyneen vesihöyryä.

## Eksoplaneetta

Eksoplaneetta HD 209458 b eli "Osiris" on 0,047 AU:n eli 7 miljoonan kilometrin päässä keskustähdestään, eli hyvin lähellä sitä. Kiertoaika on vain 3,5 vuotta. Planeetan massa
on 0,69 Jupiterin massaa eli 220 Maan massaa. Planeetta on kaasujättiläinen, läpimitaltaan 1,32 Jupiterin läpimittaa. Lämpötila planeetalla nousee 1000 Kelviniin. 
Siitä näkyy ulospäin vain planeetan kaasukehän, joka näyttää karkaavan avaruuteen haihduttaen koko planeettaa.

Planeetan kaasukehä haihtuu komeettamaisena pyrstönä avaruuteen purkaen vetyä, happea ja hiiltä, sekä ehkä myös vesihöyryä. Vuonna 2007 helmikuussa HD 209458 b on toinen eksoplaneetta, jonka spektri on suoraan havaittu HD 189733b:n lisäksi.

## Aiheesta muualla
* ''New Scientist'': Glow of alien planets glimpsed at last
* ''Nature'': Light from alien planets confirmed
* JPL NASA Release on Direct Imaging 
* ''New Scientist'': Oxygen seen streaming off exoplanet
* Press release sodium detection 
* Press release hydrogen detection 
* Press release oxygen and carbon detection 
* The Extrasolar Planets Encyclopaedia 
* ESA's homepage for the Hubble Space Telescope
* HD 209458 b shows signs of molecular water in its atmosphere.
*Maailman ensimmäinen harrastajien eksoplaneettahavainto. (Jyväskylän Sirius Ry)
Tavastilan seisake

**Tavastilan seisake** on rautatieliikennepaikka Kotkan radalla Kotkan Tavastilan kylässä. 

Seisakkeella pysähtyvät Kotkan sataman ja Kouvolan väliset lähijunat. Nykyisin melko hiljaisella seisakkeella oli ennen puinen asemarakennus, mutta nykyisin matkustajia palvelee vain betonikatos hiekkalaiturilla.

Tavastila on Haminan lähin rautatieasema, jonne etäisyys Haminan keskustasta on noin 15 kilometriä.

Paikallisbussin linjat 9, 9B ja 25Y liikennöivät Tavastilan aseman, Karhulan ja Kotkan keskustan välillä. Vuorot pysähtyvät tarvittaessa Tavastilan tienhaarassa eli seututie 170:n ja Tavastilantien risteyksessä. Tältä on vaihtoyhteys Haminaan seutulinjoilla ja vakiovuoroilla. Tavastilan tienhaarasta on etäisyyttä noin 500 metriä Rantahaan liittymään, josta on vaihtoyhteys pikavuoroille Haminaan.

### Tulevaisuus
Tavastilan rautatieasemalle toteutetaan vuoden 2024 loppuun mennessä merkittävä parannustyö, jossa matala ja lyhyt matkustajalaituri parannetaan 55 cm korkuiseksi ja 120 m pitkäksi asfaltoiduksi laituriksi. Asemalle toteutetaan myös erilliset auto- ja pyöräpysäköintialueet.

## Lähteet

## Aiheesta muualla
* Valokuvia - Vaunut.org
Bruck an der Mur

**Bruck an der Mur** on kaupunki Steiermarkin osavaltiossa Itävallassa. Siellä oli vuoden 2019 arvion mukaan 15&nbsp;837 asukasta.

## Maantiede

Bruck an der Mur sijaitsee Mur-joella noin 50 kilometriä Grazista pohjoiseen. Myös Mürz-joki virtaa kaupungin läpi ja yhtyy Bruckin kohdalla Muriin. Kaupunki on Bruck-Mürzzuschlagin piirikunnan pääkaupunki. Bruck an der Murin pinta-ala on 85,2 neliökilometriä ja sen korkeus merenpinnasta on 468 metriä. Kaupungin korkein kohta on Rennfeldin huippu (1&nbsp;629&nbsp;m).

## Väestö
Bruck an der Murin väestötiheys oli vuonna 2001 350 asukasta neliökilometriä kohden. Väestöstä 5,5 prosenttia oli ulkomaalaisia, joista suurin osa kroatialaisia.

### Väestönkehitys
*1869: 4&nbsp;426
*1900: 8&nbsp;519
*1923: 11&nbsp;275
*1939: 13&nbsp;366
*1951: 14&nbsp;731
*1961: 16&nbsp;087
*1971: 16&nbsp;530
*1976: 16&nbsp;900
*1981: 15&nbsp;068
*1991: 14&nbsp;046
*2001: 13&nbsp;439
*2011: 12&nbsp;551

## Liikenne
Bruck an der Mur on tärkeä liikenteen solmukohta. Intercity-junat Wienistä sekä Villachiin että Graziin pysähtyvät rautatieasemalla. 

## Lähteet

## Aiheesta muualla

* Kaupungin kotisivut
Hakalahti

**Hakalahti** () on yksi Kokkolan asuinalueista. Alueella sijaitsee kaksi päiväkotia, suomen- ja ruotsinkielinen yläaste ja lukio sekä kaksi vanhainkotia.

## Aiheesta muualla
* Yli 400 vuotta Hakalaxin historiaa
Animal Planet

**Animal Planet** on kaapelin ja satelliitin välityksellä toimiva, vuonna 1996 perustettu brittiläinen televisiokanava, jonka omistaa Warner Bros. Discovery. Kanava esittää ohjelmaa ympäri vuorokauden ja se näkyy jo yli 70 maassa. Kanava on perustettu kertomaan eläimistä ja niiden suhteista ihmisiin.

BBC omisti 50 prosenttia televisiokanavasta vuoteen 2010 asti, kunnes myi omistuksensa Discoverylle 156 miljoonalla dollarilla.

## Animal Planet Suomessa
Suomessa Animal Planetia voi katsoa antenni-, satelliitti- tai kaapelitalouksissa. Kanava on noin 70 prosenttisesti suomeksi tekstitetty. Joitakin Animal Planetin ohjelmia on myös näytetty ilmaiskanavilla.

## Kanavan ohjelmistoa
* *[[Planeetan hauskimmat eläimet]]*
* *[[Phoenixin eläinpoliisit]]*
* *[[Houstonin eläinpoliisit]]*
* *[[Eläinpiiri]]*
* *[[Miamin eläinpoliisit]]*
* *[[Hätähuuto luonnosta]]*
* *[[Krokotiilinmetsästäjä]]*
* *[[Me mangustit]]*
* *[[Sinnikäs pieni eläintarha]]*
* *[[Philadelpian eläinpoliisit]]*

## Lähteet

## Aiheesta muualla
* Animal Planetin kotisivut
Nidarosin tuomiokirkko

**Nidarosin tuomiokirkko** () on kirkkorakennus Trondheimin kaupungissa Norjassa. Sitä pidetään Norjan merkittävimpänä kirkkona, ja se on Pohjois-Euroopan suurimpia kirkkorakennuksia. Kirkko on Norjan evankelis-luterilaisen kirkon Nidarosin hiippakunnan pääkirkko. Rakennuksen tyylissä on sen pitkän rakennusvaiheen vuoksi nähtävillä romaanista ja goottilaista arkkitehtuuria.

## Historia
Kirkkorakennuksen rakennustyöt käynnistettiin vuoden 1070 tienoilla, ja ne saatiin päätökseen noin vuonna 1300. Rakennus vaurioitui pahoin vuosien 1327 ja 1531 tulipaloissa. Vuonna 1708 rakennus paloi lähes kokonaan, ainoastaan kiviseinät jäivät jäljelle. Tulipalo raivosi kirkossa taas vuonna 1719 salaman iskettyä rakennukseen. Suuret kunnostus- ja uudelleenrakennustyöt aloitettiin kirkossa vuonna 1869. Niitä johti alun perin arkkitehti Heinrich Ernst Schirmer, loppuun ne saattoi Christian Christie. Työt saatiin virallisesti valmiiksi vuonna 2001.

Kirkon sininen siluetti on kuvattuna mustaa taustaa vasten norjalaisen black metalia soittavan Mayhem-yhtyeen vuonna 1994 julkaistun *[[De Mysteriis Dom Sathanas]]*-albumin kannessa. Lehdistölle antamassaan lausunnossa kahdeksasta Norjassa tapahtuneesta kirkon poltosta vastuun ottanut yhtyeen basisti Varg Vikernes kertoi suunnitelleensa levyn julkaisun aikaan kyseisen kirkon räjäyttämistä yhdessä yhtyetoverinsa Euronymouksen kanssa. Vikernes kuitenkin murhasi Euronymouksen ennen albumin julkaisua, eikä kirkon räjäyttämistä koskaan edes yritetty.   

## Lähteet

## Aiheesta muualla
* Verkkosivut
Büyükada

**Büyükada** (; ) on pieni Turkille kuuluva saari, joka kuuluu yhdeksän saaren ryhmään Istanbulin kaupungin lähellä Marmaranmerellä. Lauttamatka mantereelta kestää 20 minuutista puoleentoista tuntiin lähtöpaikasta riippuen.

Büyükada on saarista suurin, 5,36&nbsp;km². Muut  saaret saariryhmässä ovat Heybeliada (2,4&nbsp;km²), Burgazada (1,5&nbsp;km²), Kınalıada (1,3&nbsp;km²), Sedef Adası (0,157&nbsp;km²), Yassıada (0,05km²), Sivriada (0,05&nbsp;km²), Kaşık Adası (0,006&nbsp;km²), Tavşanadası (0,004&nbsp;km²). 

Saariryhmää kutsutaan Prinssisaariksi.  Se on viralliselta nimeltään Adalar; ryhmä tunnetaan myös nimellä Kızıl Adalar (Punaiset saaret). 

Büyükada tunnetaan saarena jossa istanbulilaiset käyvät kesällä muun muassa lomalla. Neuvostoliittolainen poliitikko Lev Trotski asui saarella maanpaossa vuosina  1929–1933.

## Lähteet
Timo Ihamuotila

**Timo Jaakko Pietari Ihamuotila** (s. 21. huhtikuuta 1966 Helsinki) on suomalainen yritysjohtaja. Hän on toiminut ABB:n talous- ja rahoitusjohtajana vuodesta 2016 sekä Nokian hallituksen varapuheenjohtajana vuodesta 2025.

Ihamuotila toimi Nokian talous- ja rahoitusjohtajana vuosina 2009–2016 sekä väliaikaisena toimitusjohtajana syyskuusta 2013 huhtikuuhun 2014.

Ihamuotila on koulutukseltaan kauppatieteiden lisensiaatti. Hänen lisensiaatintyönsä *Interest rate risk management of a financial institution in a multicurrency environment* valmistui vuonna 1997 Helsingin kauppakorkeakoulusta.

Ihamuotila on työskennellyt rahoitusalalla koko työuransa. Hän toimi Kansallis-Osake-Pankissa vuosina 1990–1993 rahoituksen varainhallinnon analyytikkona ja aloitti Nokialla riskienhallinnan johtajana vuonna 1993. Ihamuotila työskenteli Citibankissa 4 vuotta, vuosina 1996–1999, mutta palasi Nokian palvelukseen rahoituspuolen johtotehtäviin vuonna 1999. Ihamuotila siirtyi USA:han vuonna 2004 aloittaen Mobile Phonesin CDMA-liiketoimintayksikön johtajana New Yorkissa, josta hänet valittiin nykyiseen toimeensa keväällä 2007.

Ihamuotila on työskennellyt Nokia-urallaan myös Nokia Oyj:n Eläkesäätiön puheenjohtajana Timo Korvenpään väistyttyä talousjohtajan tehtävistä vuonna 2002.

Timo Ihamuotila on naimisissa Riikka Ihamuotilan kanssa, ja heillä on yksi tytär ja kaksi poikaa. Ihamuotila harrastaa tennistä ja laskettelua.

Timo Ihamuotila on Nesteen entisen toimitusjohtajan, vuorineuvos Jaakko Ihamuotilan poika ja Sampo Pankin ja Marimekon entisen toimitusjohtajan Mika Ihamuotilan serkku.

## Kunnianosoituksia

* Suomen Valkoisen Ruusun komentajamerkki (2025)

## Lähteet
Remix

**Remix** (myös **uudelleenmiksaus**, **remiksi**) on musiikkikappaleen rinnakkaisversio alkuperäisestä versiosta, jossa alkuperäisen kappaleen soitin- ja/tai lauluraidat on miksattu uudelleen, toisinaan muun materiaalin kanssa. Remixaamalla voidaan esimerkiksi vaihtaa kappaleen musiikkityyliä, toistaa kappaleen parhaita kohtia tai korostaa laulajan osuutta. Se, kuinka paljon kappale muistuttaa alkuperäistä, vaihtelee paljon. Myös videoista voidaan tehdä remixejä.

## Katso myös
* Cover
* Radio edit
* Samplaus
* Sovitus

## Aiheesta muualla